สีหตูแห่งแปร

สีหตูแห่งแปร (, ; สิ้นพระชนม์ ค.ศ. 1288) หรือ สีหสุระ เป็นอุปราชแห่งแปรใน ค.ศ. 1275 ถึง 1288 พระองค์เป็นที่รู้จักในประวัติศาสตร์พม่าจากการลอบปลงพระชนม์ พระเจ้านรสีหบดี กษัตริย์องค์สุดท้ายแห่งอาณาจักรพุกามผู้เป็นพระราชบิดาของพระองค์เอง ใน ค.ศ. 1287 นอกจากนี้พระองค์ยังเป็นพระอัยกา (ตา) ของพระเจ้าฝรั่งมังศรีชวาแห่งอังวะ

พระประวัติ
สีหตูประสูติจากราชินี Shin Mauk กับพระเจ้านรสีหบดีเมื่อปลายคริสต์ทศวรรษ 1250 ที่พุกาม สีหตูเติบโตในพระราชวังร่วมกับอุซะนาและกะยอฉะวา และดูเหมือนว่าเป็นแกะดำของพระราชวงศ์ พงศาวดารพม่ารายงานว่า กษัตริย์ทรงเย้าหยอกสีหตูต่อหน้าคนอื่นอยู่ตลอดเวลา จนทำให้สีหตูมีจิตใจอาฆาตแค้นต่อพระราชบิดาHarvey 1925: 62 กระนั้น ใน ค.ศ. 1275 พระองค์ได้รับการแต่งตั้งเป็นอุปราชแห่งแปร ซึ่งพระองค์สถาปนาเมืองเก่าศรีเกษตรอีกครั้งYazawin Thit Vol. 1 2012: 326, footnote 1

โอกาสที่พระองค์จะได้แก้แค้นมาถึงในช่วงที่มองโกลรุกรานใน ค.ศ. 1283–1285 แทนที่จะปกป้องอาณาจักร พระเจ้านรสีหบดีกลับหนีจากพุกามไปยังพม่าตอนล่างด้วยความตื่นตระหนก ในที่สุดพระเจ้านรสีหบดีกลายเป็นเจ้ารัฐบริวารของมองโกลใน ค.ศ. 1287 และเสด็จกลับพุกามพร้อมกับบริวารจำนวนหนึ่ง ระหว่างทางไปยังแปรในวันที่ 1 กรกฎาคม ค.ศ. 1287Yazawin Thit Vol. 1 2012: 149, footnote 3, citing (Dagon 1992: 17) สีหตูได้จับกุมพระราชบิดาและบังคับให้กษัตริย์ดื่มยาพิษ ถ้าปฏิเสธก็หมายถึงความตายด้วยดาบ และด้วยคำอธิษฐานจากพระโอษฐ์ของพระองค์ว่าชาติหน้า "ขออย่าให้บุตรชายเกิดมาอีกเลย" พระองค์จึงทรงกลืนยาพิษและสวรรคตHtin Aung 1967: 70–71

หลังสังหารกษัตริย์แล้ว สีหตูก็พยายามสังหารพระเชษฐา/อนุชาต่างมารดาคู่แข่งอีกสองพระองค์ คือ อุซะนา (เจ้าเมืองพะสิม) และกะยอฉะวา (เจ้าเมืองทาละ) เนื่องจากทั้งสองต่างก็เป็นคู่แข่งที่มีศักยภาพในการแย่งชิงราชบัลลังก์ สีหตูเสด็จไปพะสิมก่อน โดยเข้าไปในห้องบรรทมของอุซะนา และฟันพระองค์ที่ประชวรอยู่ในห้องบรรทมจนแหลกเป็นชิ้น ๆ จากนั้นจึงล่องเรือไปยังทะละเพื่อสังหารกะยอฉะวา กะยอฉะวาเสริมกำลังที่ทะละ และต้านทานการโจมตีเพื่อยึดเมืองท่าหลายครั้งของสีหตูได้ จากนั้น สีหตูจึงเสด็จไปทางตะวันออกเฉียงเหนือของทะละที่พะโค ซึ่งผู้ปกครองเมืองพะโคก็เสริมกำลังป้องกันเมืองเช่นกัน ที่ท่าเรือพะโค ขณะที่สีหตูพยายามยิงทหารรักษาการณ์คนหนึ่งด้วยหน้าไม้ พระองค์กลับยิงใส่ตนเองจนสิ้นพระชนม์โดยไม่ได้ตั้งใจHmannan Vol. 1 2003: 358–359

พระราชวงศ์
สีหตูสมรสกับอตุลเทวี พระบุตรองค์เล็กสุดและพระธิดาองค์เดียวของพระเชษฐาทั้งสามที่ภายหลังสถาปนาอาณาจักรมยีนไซ่ง์Maha Yazawin Vol. 1 2006: 251 ทั้งคู่มีพระราชธิดาอย่างน้อยพระองค์เดียว คือ ชินมยัตลา พระราชมารดาของพระเจ้าฝรั่งมังศรีชวาแห่งอังวะ

อ้างอิง

บรรณานุกรม







หมวดหมู่:ราชวงศ์พุกาม